
NAGRAJENA POSAVSKA VINA

T -
Leskovec pri Krškem

Številnim priznanjem in diplomam, ki so jih v zadnjih letih prejeli posavski vinarji, so pred dnevi dodali še dve. Tako so kmetijski novinarji dve vini iz kleti Kmečke zadruge Krško proglasili za slovenska vinska prvaka. Ta laskavi naslov sta si prislužila jagodni izbor Sauvignona letnik 92 in jagodni izbor Laškega rizlinga istega letnika. Oba sta bila ocenjena z več kot 19-timi točkami in sta si to priznanje pridobila na ocenjevanju v Ormožu, nakaterem je bilo le 43 najbolj žlahtnih slovenskih vin. Številna priznanja in dobre ocene pa potrjujejo, da so posavski vinarji v zadnjih letih veliko skrb posvečali dvigu kvalitete in tako prehiteli nekdaj bolj priznana vinorodna območja na Slovenskem.

